പാറത്തോട് (ഇടുക്കി)

കേരളത്തിലെ ഇടുക്കി ജില്ലയിൽ സ്ഥിതി ചെയ്യുന്ന ഒരു ഗ്രാമമാണ് പാറത്തോട്. കുന്നുകളാൽ വലയം ചെയ്യപ്പെട്ട്, ഒരു താഴ്വരയിൽ സ്ഥിതി ചെയ്യുന്ന ഈ ഗ്രാമം കൊന്നത്തടി, ഉടുമ്പൻചോല ഗ്രാമപഞ്ചായത്തുകളുടെ ഭാഗമാണ്.  "പാറ" (ശില), "തോട്" (ചെറിയ അരുവി) എന്നീ രണ്ട് പദങ്ങളുടെ സംയോജനത്തിൽ നിന്നാണ് ഗ്രാമത്തിന്റെ പേര് ഉത്ഭവിച്ചത്. നവീന ശിലായുഗ സംസ്കാരങ്ങളിൽ നിന്നുള്ള പുരാവസ്തു തെളിവുകൾ ധാരാളമായി കാണപ്പെടുന്ന ഒരു അരുവി താഴ്വരയെ വിഭജിക്കുന്നു. നന്നങ്ങാടികൾ, വാളുകൾ, മൺപാത്രങ്ങൾ, മറ്റ് കരകൌശല വസ്തുക്കൾ എന്നിവ ഈ പ്രദേശത്തുനിന്ന് കണ്ടെത്തിയിട്ടുള്ളതിനാൽ ഒരിക്കൽ ഇവിടം ഒരു പുരാതന നാഗരിക ജനത അധിവസിച്ചിരുന്ന പ്രദേശമാണെന്ന സൂചന ലഭിക്കുന്നു.

 സ്ഥാനം 
അടിമാലിയിൽ നിന്ന് ഏകദേശം 18 കിലോമീറ്റർ അകലെയാണ് പാറത്തോട്. അടിമാലിയിൽ നിന്ന് കല്ലാർകുട്ടി വഴിയുള്ള ബസ് സർവീസ് ഇതുവഴി കടന്നുപോകുന്നു. നെടുങ്കണ്ടത്ത് നിന്ന് 20 കിലോമീറ്റർ ദൂരയാണ് ഈ ഗ്രാമം. പുല്ലുകണ്ടം, ചിന്നാർനിരപ്പ്, കൊമ്പൊടിഞ്ഞാൽ, പണിക്കൻകുടി, കമ്പിളിക്കണ്ടം, മുനിയറ, കൊന്നത്തടി തുടങ്ങിയ സ്ഥലങ്ങൾ ഈ ഗ്രാമത്തിന് സമീപത്താണ്. 

 വിദ്യാഭ്യാസം 

 2013-ൽ സ്ഥാപിതമായ ശ്രീ നാരായണ കോളേജ് ഓഫ് ആർട്സ് ആൻഡ് സയൻസ്.
 സെന്റ് ജോർജ്ജ് ഹയർ സെക്കൻഡറി സ്കൂൾ. 1960ൽ സ്ഥാപിതമായ ഈ വിദ്യാലയം ഇടുക്കി ജില്ലയിലുടനീളം അറിയപ്പെടുന്ന ഒരു സ്ഥാപനമാണ്.

ഓരോ പാറത്തോടുകാരന്റേയും ജീവിതത്തിൽ ഈ വിദ്യാലയത്തിന് ഉയർന്ന പ്രാധാന്യമുണ്ടായിരുന്നു. കുടിയേറ്റത്തിൻറെ ആദ്യകാലം മുതൽക്കുതന്നെ ഈ വിദ്യാലയം ഉയർന്ന ശ്രേണിയിലെ കഠിനാധ്വാനികളായ ആളുകൾക്ക് ഗുണനിലവാരമുള്ള വിദ്യാഭ്യാസം ഫലപ്രദമായും സൌജന്യമായും നൽകിയിരുന്നു. മുൻ വർഷങ്ങളിൽ ബുദ്ധിമുട്ടുകൾ നേരിട്ടിട്ടും ഇടുക്കി ജില്ലയിലെ ഏറ്റവും മിടുക്കരായി കണക്കാക്കപ്പെടുന്ന ചില ദേശീയ തലത്തിലുള്ള കായികതാരങ്ങൾക്കും വിദ്യാർത്ഥികൾക്കും ഈ വിദ്യാലയം ജന്മം നൽകിയിട്ടുണ്ട്. വിദ്യാലയത്തിന് വളരെ നല്ല അടിസ്ഥാന സൌകര്യങ്ങളും മറ്റുമുണ്ടെങ്കിലും എയ്ഡഡ് പ്ലസ് ടു എന്ന സ്വപ്നം ഇനിയും സാക്ഷാത്കരിക്കപ്പെട്ടിട്ടില്ല.

 മതസ്ഥാപനങ്ങൾ 

 ശ്രീ ധർമ്മശാസ്താ ക്ഷേത്രം.
 ഇടുക്കി രൂപതയുടെ കീഴിലുള്ള സീറോ മലബാർ സഭയിലെ സെന്റ് ജോർജ്ജ് ഫോറൻ പള്ളി.
 ശ്രീ ശിവ പാർവ്വതി ക്ഷേത്രം.

 സമ്പദ്ഘടന 
സ്റ്റേറ്റ് ബാങ്ക് ഓഫ് ഇന്ത്യ, മുത്തൂറ്റ് ഫിൻകോർപ്പ്, ഇസാഫ് സ്മോൾ ഫിനാൻസ് ബാങ്ക്, പാറത്തോട് സർവീസ് കോ-ഓപ്പറേറ്റീവ് ബാങ്ക് എന്നിവ പാറത്തോട് ഗ്രാമത്തിൽ ബാങ്കിംഗ് സേവനങ്ങൾ നൽകുന്നു. ഹെഡ് പോസ്റ്റ് ഓഫീസ്, ടെലിഫോൺ എക്സ്ചേഞ്ച്, സ്റ്റേറ്റ് ബാങ്ക് എടിഎം, ഇസാഫ് എടിഎം, ഫെഡറൽ ബാങ്ക് എടിഎം. മിൽമ സൊസൈറ്റി, അക്ഷയ സെന്റർ, കൃഷി ഭവൻ, വെറ്റിനറി ആശുപത്രി, ഫാമിലി ഹെൽത്ത് സെന്റർ, കമ്പിളികണ്ടം (പാറത്തോട് സപ്ലൈകോ സൂപ്പർമാർക്കറ്റിന് സമീപം), കെ. എം. ബീനമോൾ സ്റ്റേഡിയം, ഗ്രാമീണരുടെ ഓപ്പൺ മാർക്കറ്റ് ഗതാഗത സൌകര്യം, പൊതു ലൈബ്രറി എന്നിവയാണ് ഗ്രാമത്തിലുള്ള മറ്റ് പൊതു സേവനങ്ങൾ.

 ശ്രദ്ധേയ വ്യക്തികൾ 

 പി. ടി. തോമസ് - തൃക്കാക്കരയിൽ നിന്നുള്ള മുൻ നിയമസഭാംഗവും ഇന്ത്യൻ നാഷണൽ കോൺഗ്രസ് മുതിർന്ന നേതാവുമായിരുന്ന ഇദ്ദേഹം ഇടുക്കി നിയോജകമണ്ഡലത്തിൽ നിന്നുള്ള മുന് പാർലമെന്റ് അംഗവുംപാറത്തോട് സെന്റ് ജോർജ്ജ് ഹൈസ്കൂളിലെ പൂർവ്വ വിദ്യാർത്ഥിയുമായിരുന്നു. വിദ്യാർത്ഥി കാലഘട്ടത്തിൽ സ്കൂൾ നേതാവായി സേവനമനുഷ്ഠിച്ചുകൊണ്ട് അദ്ദേഹം ഈ വിദ്യാലയത്തിൻനിന്നാണ് തന്റെ രാഷ്ട്രീയ യാത്ര ആരംഭിച്ചത്.
 ഗ്രൂപ്പ് ക്യാപ്റ്റൻ ഇ. ആർ. രാജപ്പൻ (സീനിയർ ഇന്ത്യൻ എയർഫോഴ്സ് ഓഫീസർ) 1973 മുതൽ 1976 വരെ സെന്റ് ജോർജ്ജ് ഹയർ സെക്കൻഡറി സ്കൂളിലെ വിദ്യാർത്ഥിയായിരുന്നു . 2017ൽ ഇന്ത്യൻ വ്യോമസേനയിൽ നിന്ന് വിരമിച്ച ശേഷം അദ്ദേഹം ബാംഗ്ലൂരിലെ യെലഹങ്കയിൽ ഒരു എയ്റോസ്പേസ് കമ്പനി സ്ഥാപിച്ചു. ഇടുക്കി ജില്ലയിൽ നിന്നുള്ള ആദ്യത്തെ എയ്റോസ്പേസ് വ്യവസായിയായ അദ്ദേഹം ഒരു തത്ത്വചിന്തകനും എഴുത്തുകാരനും അന്താരാഷ്ട്ര പ്രഭാഷകനും കൂടിയാണ്.

 ഒളിമ്പ്യൻ ശ്രീമതി കെ. എം. ബീനമോൾ (സെന്റ് ജോർജ്ജ് ഹയർ സെക്കൻഡറി സ്കൂൾ).
 കണിയാംകുടിയിൽ നാരായണൻ ആദ്യകാല കുടിയേറ്റക്കാരിൽ ഒരാൾ.

 ചിന്നാർനിരപ്പ് 
പാറത്തോടിന് ഏകദേശം 3.50 കിലോമീറ്റർ അകലെയുള്ള ഒരു മലയോര പ്രദേശമാണ് ചിന്നാർനിരപ്പ്. സെന്റ് തോമസ് പള്ളിയുടെ സാന്നിധ്യം കാരണം ചിന്നാർനിരപ്പ് പ്രദേശം അനുഗ്രഹിക്കപ്പെട്ടതായി വിശ്വസിക്കപ്പെടുന്നു. 

 സമീപ പ്രദേശങ്ങൾ 

 ചിന്നാർനിരപ്പ്
 മൂന്നാർ
 കമ്പിളികണ്ടം
 തെള്ളിത്തോട്
 മുക്കുടം
 പൈനാവ്
 മുരിക്കാശേരി
 പുല്ലുകണ്ടം
 പണിക്കൻകുടി
 വെള്ളത്തൂവൽ
 തോപ്രംക്കുടി
 പൂത്താലി

 ബാഹ്യ ലിങ്കുകൾ 



 അവലംബം 

വർഗ്ഗം:ഇടുക്കി ജില്ലയിലെ പട്ടണങ്ങൾ
വർഗ്ഗം:Coordinates on Wikidata